ഇന്ത്യന് സ്കൂളുകളില് എല്ലാ ക്ലാസുകളുടെയും വിദ്യാര്ത്ഥികള്ക്കുള്ള അദ്ധ്യയനം പുനഃരാരംഭിക്കും: അറിയിപ്പുമായി ഒമാന് മസ്കത്ത്: ഒമാനിലെ ഇന്ത്യന് സ്കൂളുകളില് എല്ലാ ക്ലാസുകളിലെയും വിദ്യാര്ത്ഥികള്ക്കുള്ള അധ്യയനം പുനഃരാരംഭിക്കാന് തീരുമാനം. ഇന്ത്യന് സ്കൂള് മസ്കത്താണ് ഇക്കാര്യം അറിയിച്ചത്. വിദ്യാലയങ്ങളില് നിന്ന് നേരിട്ടുള്ള അധ്യയനം പുനരാരംഭിക്കുന്നതിന് സുപ്രീം കമ്മിറ്റി അനുമതി നല്കിയ പശ്ചാത്തലത്തിലാണ് നടപടിയെന്ന് അധികൃതര് അറിയിച്ചു. നേരിട്ടുള്ള പഠന രീതിയ്ക്ക് പുറമെ ഓണ്ലൈന് പഠനവും ഉണ്ടായിരിക്കും. രണ്ട് രീതികളും ഉള്ക്കൊള്ളിച്ചു കൊണ്ടുള്ള സമ്മിശ്ര പഠന സമ്ബ്രദായത്തിലുള്ള അധ്യയനമാണ് നടപ്പിലാക്കുന്നതെന്ന് ഇന്ത്യന് സ്കൂള് മസ്കത്ത് വ്യക്തമാക്കി. കിന്റര്ഗാര്ട്ടന് മുതല് ഒമ്ബതാം ക്ലാസ് വരെയുള്ള വിദ്യാര്ത്ഥികള്ക്ക് നവംബര് മൂന്ന്, നാല് ആഴ്ച്ചകളില് സമ്മിശ്ര പഠന സമ്ബ്രദായത്തിലുള്ള അധ്യയനം പുനഃരാരംഭിക്കുന്നതാണ്. ഒന്ന് മുതല് എട്ട് വരെയുള്ള ക്ലാസുകളിലെ വിദ്യാര്ത്ഥികള്ക്ക് ആഴ്ച്ചയില് രണ്ട് തവണ വിദ്യാലയത്തില് നിന്ന് നേരിട്ടുള്ള അധ്യയനം നടത്തും. മറ്റ് മൂന്ന് ദിവസങ്ങളില് ഓണ്ലൈന് പഠനം തുടരുന്നതാണ്. നേരിട്ടുള്ള പഠനം നടപ്പിലാക്കുന്ന ദിനങ്ങളില് അതാത് ക്ലാസുകള്ക്ക് ഓണ്ലൈന് പഠനം ലഭ്യമായിരിക്കില്ല.